Sylvie Tellier

D’ **Sylvie Tellier**  (* 28. Mai 1978 z’ Nantes) ìsch a frànzeesch Modäll, Meediapärseenlikait, G’schaftsfràui un Àuitoora. Sa ìsch ànna 2002 àls Miss France kreent worra un hàt vu 2007 bis 2022 d’ G’sällschàfta Miss France un Miss Europe Organisation g’laita.

## ìhr Laawa un Kàrriar
D’ Sylvie Tellier ìsch ànna 1978 z’ Nantes ìn Wäschtfrànkrììch uff d’ Walt kumma un ìsch ìn’ra àrma Fàmìlia z’ Les Sables-d’Olonne ìn dr Vendée uffg’wàcksa. Sa hàt àn dr Üniwärsiteet Lyon III Racht g’schtudiart un hàt doo a Maischterpriafung b’schtànda. Sa hàt Rachtsànwàlt wälla waara.

Mìt 19 Joohra hàt d’ Tellier ànna 1997 àm Scheenhaitswättb’warb „Miss Vendée“ mìtgmàcht — dàs hàt ìhra Müatter g’wunscha. Sa hàt d’ Wààhl g’wunna, àwwer sa ìsch d’rnooh àm regionààla Wättb’warb „Miss Pays de la Loire“ uff Plàtz 2 àànakumma. Wahrend ìhra Schtüdia z’ Lyon hàt sa àm Wättb’warb Miss Lyon 2001 mìtg’màcht — àui dàs hàt ìhra Müatter g’wunscha. Àm 8. Dezamber 2001 hàt d’ Tellier àn dr Wààhl fìr d’ Miss France 2002 ìn dr Hàlla La Filature z’ Mìlhüüsa mìtg’màcht. D’rbii sìnn 46 Kàndidààtinna gsìì. Mìt da Schtìmma vum Jury un vu da Züaschàuijer ìsch sa d’ 72. Miss France worra — sa ìsch domìt d’ drìtta Miss Lyon worra, wo dàs Wättb’warb g’wunna hàt. Sa ìsch àui mìt 23 Joohra, 6 Moneeta un 10 Taaga aina vu da ältschta G’wìnnera worra. Sa hàt nia g’maint g’hàà, àss sa d’Wààhl amol wurd g’wìnna. Sa hàt schpeeter bekànnt gaa, àss d’ Orgànisàtoora vum Wättb’warb, d’ bekànnta Geneviève de Fontenay, sììe nìt hàt känna liida, vììliicht wial sa züa klai gsìì ìsch, un wial sa — ìm Geegasàtz züa dr Vorgangera Élodie Gossuin — waaga-n-ìhrer Kàràkteerschtärka nìt s’ Ideààlmaidla dààrg’schtällt hàt.

D’ Tellier hàt àm 29. Mai 2002 àm Wättb’warb „Miss Universe“ z’ Puerto Rico mìtg’màcht un ìsch doo numma-n-àm Plàtz 42 àànakumma. Sa hàt jedoch àm Wättb’warb Miss International àm 30. Septamber 2002 z’ Tokio nìt mìtg’màcht. Schtàtdässa hàt doo d’ Tàballaviarta vu dr Miss France-Wààhl, d’ Emmanuelle Jedoskinski, s’ Frànkrììch vertratta un ìsch doo uff Plàtz 2 àànakumma. Àm 30. Nowamber 2002 hàt üsserdam d’ Tellier ìhr Lànd àm Wättb’warb vu Miss World z’ Abuja ìn Nigeeria solla vertratta. Ìm Septamber hàt sa àwwer verkìndigt, àss sa d’rbii nìt sìì wìrd, fìr geega d’ Verurtailung vu dr Amina Lawal protäschtiara, wo waaga-n-Eehabruch zem Tood dur Schtainigung verurtailt worra-n-ìsch. S’ Wättb’warb ìsch schliasslig ànnülliart worra, dänn’s sìnn ìn dr Noochberschtàdt Kaduna Unrüahja gsìì, un hàt àm 7. Dezamber 2002 z’ London schtàttg’funda. Àm 14. Dezamber 2002 hàt d’ Tellier ìhra Kroona ìn dr näija Miss France Corinne Coman ìwwergaa. Sa hàt eewafàlls àn dr Wààhl vu Miss Öiropà z’ Beirut àm 28. Dezamber 2002 nìt mìtg’màcht — doo hàt d’ Tàballazwaita vu Miss France 2002 d’ Louise Prieto, s’ Lànd vertratta.

Nooh ìhrer „Härrschàftsjoohr“ àls Miss France ìsch d’ Tellier nìt Rachtsànwàlt worra un hàt schtàttdässa-n-a Meediakàrriar ààg’fànga. Sa hàt zwai Joohra làng àls Kolumnìschta ìn dr Sandung *J’y étais* vum Frédéric Lopez uff Match TV ufftratta un hàt naawadràà àls Schurnàlìschta fìr d’ Radio Espace z’ Lyon g’schàfft. Ànna 2004 ìsch sa Mìtglììd ìm Vorschtànd vu Miss France worra, un ìsch ànna 2007 Vorschtàndslaitera worra — àn daara Schtälla hàt sa dr Geneviève de Fontenay noohg’folgt. Àb 2008 hàt sa jeedsjoohr àm Farnsah zamma mìt’m Jean-Pierre Pernaut d’ Wààhl vu dr Miss France moderiart. Nooh-n-em Tood vum Pernaut ànna 2022, ìsch sa üss’m Àmt ìm Vorschtànd vu Miss France — un domìt üss dr Morderàzioon — z’rucktratta. Ìhr hàt d’ Scheenhaitskeeniga Cindy Fabre noohg’folgt. D’rnooh hàt sa ìhr aiga Unternamma „Made In Excellence“ grìnda, wu sa àls Berootera fìr Meedia, Ìnschtituzioona un Politiker schàfft.

Àm 2. Jüüni 2023 hàt sììe d’ Schtààtssekretäära Marlène Schiappa àls Rìtter vum Nàzionààla Verdianschtoorda üsszaichnet.

Ànna 2024 ìsch ìhra aigana Laawesb’schriiwung àls Büach mìt’m Tìtel ** (‚Kroona un Vorurtaila‘) ärschììna.

## ìhr Prìwààtlaawa

D’ Sylvie Tellier hàt àm 23. Jüüni 2007 z’ Gordes ìn dr Prowans dr Informààtiker Camille Le Maux g’hiiroota. Àm 17. Janner 2010 hàt sa z’ San José ìn Kàlifornia (USA) ìhr äärscht Suuhn Oscar uff d’ Walt gebrocht. Àm 17. Janner 2012 hàt sa zamma mìt ìhrem Eehamànn ìm 17. Arrondissement vu Pàriis s’ Gàschthüüs *Le Cri du radis* g’äffnet. Nooh fìmf Joohra hàt sìch s’ Pààr ànna 2012 loo schaida.

Àm 24. März 2014 hàt sa ìhr Tochter Margaux uff d’ Walt gebrocht. Àm 14. Jüüli 2017 hàt sa uff dr prowanzààlischa Ìnsla Porquerolles dr Laurent Schenten g’hiiroota. D’rbii sìnn mehrera Miss France kumma: d’ Camille Cerf, d’ Iris Mittenaere, d’ Marine Lorphelin, d’ Rachel Legrain-Trapani, d’ Alexandra Rosenfeld un d’ Chloé Mortaud. Àm 14. Jüüli 2018 hàt sa ìhr zwai Suhn Roméo uff d’ Walt gebrocht.

Hìtt laabt d’ Tellier ìm 16. Arrondissement vu Pàriis. Zwai vun ìhra dräi Schwäschter laawa jetz ìn dr Schwiiz: d’ Stéphanie ìsch Ìmmazìchtera z’ Satigny bii Gämf un d’ Anne-Sophie ìsch Kàuiffràui z’ Gämf. Ìhra Hàlbschwäschter — d’ Tochter vun ìhrem Vàtter — laabt z’ Saint-Jean-de-Luz ìm frànzeescha Bàskalànd. D’ Tellier hàt amol g’sajt, àss sa schuu-n-a pààr Scheenhaitsiigrìffa g’hàà hàt.

Ànna 2023 sìnn mehrera Diawa ìn dr Tellier ìhra Woohnung z’ Pàriis iigebrocha.

## ìhra Filmogràfii
; àm Farnsah
* vu 2002 bis 2004: *J’y étais* (uff Match TV) àls Schurnàlìschta
* ànna 2004: *Élection de Miss France 2005* (uff TF1) àls Jury-Mìtglììd
* ànna 2003, 2008, 2012, 2015, 2017, 2019-2021, 2023/24: *Fort Boyard* (uff France 2) àls Tailnammera
* vu 2006 bis 2013 : *Miss Monde* (uff Paris Première) àls Kommantàtoora
* jeedsjoohr vu 2008 bis 2022: *Élection de Miss France* (uff TF1) : àls Moderàtoora zamma mìt’m Jean-Pierre Foucault
* ànna 2009/24 : *Élection de Miss Univers* sur Paris Première : commentatrice
* ànna 2010: *On n’demande qu’à en rire* (uff France 2), Schtàffel 1 àls Jurymìtglììd
* ànna 2014: *Nos chers voisins* — Sùnderfolga „Un Noël presque parfait“ àls d’ Nadège, a Frììnda vu dr Karina Becker
* ànna 2015: *À prendre ou à laisser, spécial Miss France* (uff D8) àls Tailnammera
* ànna 2016: Schtàffel 7 vu *Danse avec les stars* (uff TF1) àls Tailnammera
* ànna 2017: *Tout le monde a son mot à dire* (uff France 2) àls Tailnammera
* ànna 2018: *Strike* (uff C8)
* ànna 2018/20: *Le Grand Concours des animateurs* (uff TF1) àls Tailnammera
* ànna 2020: *Boyard Land* (uff France 2) àls Tailnammera
* ànna 2021: *Les Reines du shopping (spéciale Célébrités)* (uff M6) àls Tailnammera
* ànna 2022: Schtàffel 3 vu *Mask Singer* (uff TF1) àls Tailnammera
* ànna 2023: *Élection de Miss France 2024* (uff TF1) àls Jury-Vorsìtzenda
* ànna 2024: Schtàffel 7 vu *Meilleur Pâtissier, spécial célébrités* (uff Gulli)
* ànna 2024: Schtàffel 3 vu *Les Traîtres* (uff M6) àls Tailnammera
* ànna 2024: *Sept à Huit* (uff TF1)
* ànna 2024/25: *Le Grand Concours* (uff TF1) àls Tailnammera

; àm Kiino
* ànna 2020: *Miss* (a Film vum Ruben Alves) àls d’ Moderàtoora vu dr Miss France-Wààhl

## d’ Biacher, wo sa g’schrììwa hàt
* 
* 
* 
* 
* 

## Lìteràtüür ìwwer sììe
* 
* 

## Weblìnks

* 

## Ainzelnoohwiisa